Heinz Starke

Heinz Starke (født 27. februar 1911 i Schweidnitz i Schlesien, død 31. januar 2001 i Bonn) var en tysk politiker (FDP, senere CDU). Han var fra 1961 til 1962 Tysklands finansminister.

Starke tok juridisk og statsvitenskapelig utdannelse.Friedrich Naumann Stiftung, Politik für die Freiheit   besøkt 28. juli 2014 Han var medlem av NSDAP før 1945.Umgang mit der NS-Vergangenheit, Regjeringens svar 14. desember 2011 på spørsmål fra die Linke. Besøkt 28. juli 2014 Han tjenestegjorde som reserveoffiser i infanteriet under andre verdenskrig, til sist som kaptein. Han tjenestegjorde både på østfronten og vestfronten.

Han gjorde seg til talsmann for middelklassens interesser, særlig i eiendomsspørsmål og var dessuten tilhenger av europeisk integrasjon. Som finansminister arbeidet han sterkt mot en økning i det offentlige forbruk og mot skatteøkninger. Han trådte sammen med de øvrige FDP-ministrene ut av regjeringen som følge av Spiegelaffæren. Senere kom Starke som følge av sitt næringsliberale syn i konflikt med den sosial-liberale krets i sitt parti. Det førte til at han i 1970 gikk over til CDU. Han beholdt imidlertid sin plass i Forbundsdagen og dessuten i Europaparlamentet helt til 1980.
 Referanser 

Kategori:Personer fra Świdnica fylke
Kategori:Tyske finansministre
Kategori:Medlemmer av Forbundsdagen
Kategori:FDP-politikere
Kategori:CDU-politikere
Kategori:Tyske arméoffiserer
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medlemmer av NSDAP (innmeldt 1933–1945)
Kategori:Tysk militærpersonell (Hæren i Wehrmacht)